procesaur/Wiki.mk huggingface dataset:
Отпорничко-транзисторска логика

Отпорничко-транзисторска логика, RTL (скратеница од |Resistor-Transistor Logic што значи „отпорничко-транзисторска логика“) – технолошка генерација логички врати, створена во 50-тите години на 20 век. RTL била првата генерација транзисторски логички врати која се користела во дигиталната логика, подоцни генерации биле DTL и TTL.
Оваа технологија била користена во некои сметачи во 50-тите и 60-тите години на 20 век.
1 Функционирање
Наједноставно коло е инверторот. Високиот напон (логичка единица) на базата на транзисторот предизвикува струја во базата. Ова предизвикува струја на колекторот и напонот колектор-емитер паѓа на логичка нула (напон на заситување) 0-0,2 V.
Во НИЛИ колото на сликата, треба кој било влез да биде „висок“ за да потече колекторска струја и да произведе логичка нула на излезот.
2 Предности и недостатоци
Предност на оваа технологија малата потрошувачка на транзистори, што во 50-тите години било важно заради високата цена на транзисторите.
Освен тоа, бројот на влезови лесно можел да се зголеми со додавање на отпорници на базата, и понатаму користејќи само еден транзистор.
Овие предности исчезнале со појавата на интегрирани кола, каде било полесно да се додаде транзистор или диода наместо отпорник.
Недостаток на оваа технологија е приличното трошење на струја во состојба на логичка нула (транзисторот во заситување).
3 Подобрувања
Користени се разни методи за да се забрза работата на транзисторите во RTL колата. Некои од нив еволуирале во RCTL и DTL.
3.1 RCTL
RCTL (|Resistor-Capacitor-Transistor Logic) што значи „отпорничко-кондензаторско-транзисторска логика“ е технолошка генерација логички врати, створена во 50-тите години на 20 век.
RCTL е модификација на RTL технологијата, со додатни кондензатори паралелно со отпорниците на базата на транзисторот.
Кондензаторите овозможиле побрза работа, но и осетливоста на пречки била зголемена, како и бројот на компоненти.
4 Поврзано
* CMOS
* NMOS
* ECL
* HCMOS
* LSTTL
* DTL
* RCTL
* TTL
Диодно-транзисторска логика

Диодно-транзисторска логика, DTL (скратеница од |Diode-Transistor Logic што значи „диодно-транзисторска логика“) – е технолошка генерација логички врати, створена во 50-тите години на 20 век. DTL била втората генерација транзисторски логички врати која се користела во дигиталната логика, подоцната генерација била TTL.
Оваа технологија била користена во некои сметачи во 50-тите и 60-тите години на 20 век.
1 Функционирање
Во НИ колото на сликата, кога двата влеза (катодите на диодите) се во состојба на логичка единица, струјата не проаѓа низ нив, туку низ базата на транзисторот. Тоа тогаш предизвикува колекторска струја и излезниот напон паѓа на логичка нула.
Треба да се забележи дека во секој друг случај, струјата проаѓа низ диодата (или низ двете диоди) и нема струја на базата, значи имаме логичка единица на излезот.
Ова е значи НИ коло (|NAND).
2 Предности и недостатоци
Предност је зголемениот „фен-ин“ (бројот на влезови на логичкото коло) во однос на RTL .
Недостаток на оваа технологија е приличното трошење на струја во состојба на логичка нула (транзисторот во заситување).
3 Подобрувања
Користени се разни методи за да се забрза работата на DTL колата. Некои од нив еволуирале во TTL.
4 Употреба
Сметачот IBM 1401 користел DTL логика).
5 Поврзано
* CMOS
* NMOS
* ECL
* HCMOS
* LSTTL
* RTL
* RCTL
* TTL
Марко Подрашчанин

Марко Подрашчанин — српски одбојкар, член на српскиот машки национален одбојкарски тим и италијански клуб ''Сер Безбедност Перуџа'', учесник на Олимписките игри (Пекинг 2008 и Лондон 2012), бронзен медал на Светското првенство 2010, златен медал на Европското првенство 2011, двократен бронзен медал на Европското првенство и Светската лига.
1 Личен живот
На 25 мај 2014 година се оженил со Милена. На 5 мај 2015 година неговата сопруга ја родила ќерка им, Мила.
2 Кариера
2.1 Репрезентација
На 19 јули 2015 година, Подрашчанин бил дел од српската репрезентација што стигна во финалето на Светската лига. Србија заврши со сребрен медал откако загуби со 0-3 во финалето од Франција.
Ричард Атенборо

Ричард Самуел Атенбороу (англиски: ''Richard Samuel Attenborough'', 29 август 1923 - 24 август 2014), бил англиски глумец, режисер, претприемач и политичар. Тој беше претседател на Кралската академија за драмска уметност и Британската академија за филмска и телевизиска уметност. Атенборо се приклучил на Кралските воздухопловни сили за време на Втората светска војна и служел во филмската единица. Присуствувал на неколку бомбашки напади врз Европа.Тој бил постар брат на Сер Дејвид Атенборо, природонаучник, документар и радиодифузер, и Џон Атенборо, извршен директор на Алфа Ромео. Бил во брак со глумицата Шила Сим од 1945 до неговата смрт.
Како филмски режисер и продуцент, Атенборо добил две награди за Оскар за „Ганди“ во 1983 година, добивајќи награди за најдобра слика и за најдобар режисер. БФИ го рангирал „Ганди“ како 34-тиот најголем британски филм од 20 век. Тој исто така освоил четири награди „Златен глобус“. Како глумец, тој е можеби најпознат по своите улоги во „Брајтон Рок“), „Големото бегство“, „10 Рилингтон Плејс“, „Песочните камчиња“, „Чудото на 34 Улица“ и „Паркот Јура“.
Атенборо умрел на 24 август 2014, пет дена пред неговиот 91 роденден.
Плоштад „Нова Југославија“

Плоштад „Нова Југославија“, познат и како Градски плоштад — главниот плоштад во Куманово, Македонија. Тој е со површина од околу 4,000 м<sup>2</sup>.
1 Историја
Плоштадот бил обновен во 2006 година, со проценка на трошоците на 160.000 евра.
Во октомври 2015 година имало обид за смена на името на плоштадот од „Нова Југославија“ во „Македонија“. Тогаш советничката група на ВМРО-ДПМНЕ почнала со собирање на потписи.
2 Знаменитости
Занаетчискиот дом се наоѓа на југоисточната страна на плоштадот, кој е најзначајното обележје на плоштадот изградено пред Втората светска војна. Веднаш наспроти Занаетчискиот Дом е статуата на Батко Ѓорѓија, урбаната легенда на градот, чија што статуа содржи и фонтана. Наспроти улицата се наоѓа „Касапскиот Круг“, кој денес претставува административна зграда. На североисточната страна, се наоѓа споменикот наречен „Четири Бандери“ кои исто така има фонтана. Трговскиот центар Нама е на северната страна на плоштадот.
Градскиот плоштад е опкружен со згради изградени претежно од времето на СФРЈ.
Во 1990-тите години, блискиот Хотел Кристал бил затворен поради финансиски тешкотии. Зградата Касапски Круг е преку улицата „Гоце Делчев“ како една од истакнатите згради во Куманово.
3 Галерија
Рен

Рен (, syn. ''Cochlearia armoracia'') — повеќегодишно растение од семејството на зелките (''Brassicaceae'').
1 Опис
Ренот има дебел, месест и разгранет корен и исправено стебленце со висина од 15 до 125 см и со бела или жолтобела боја. Во горниот дел, стебленцето е разгрането, аглесто и празно. Приземните листови се со долги дршки, со издолжен јајцевиден облик, а на основата се срцевидни. Тие може да бидат долги и до еден метар. Листовите на стеблото се со кратки дршки или седечки, делени во резени или длабоко назабени. Цутовите се метличести, сложени од многубројни гроздови. Чашичните ливчиња се со обод со мембрана. Листовите на цветното венче се поставени накрсно, а тие се бели и широко јајцевидни. Плодот е обвиен со топчеста лушпа. Ренот цвета до мај до јули, а расте на влажни места. Во Македонија се застапени два вида од овој род: ''Armoracia lapathifolia'' е вид кој се одгледува во градините, додека ''Armoracia Macrocarpa'' расте во природата.
2 Историја
Според старогрчката митологија, во светилиштето во Делфи, пророчниците му рекле на Аполон дека ренот вреди онолку злато колку што тежи неговиот корен. Ренот го споменува и Плиниј во делото „Историја на природата“, а во Помпеја, во еден мурал е пронајдена слика на рен. Исто така, за корисните својства на ренот пишувале Џорџ Вашингтон и Томас Џеферсон.
3 Употреба
Свежиот корен на ренот се користи како додаток на јадењата, но и како составен дел на некои растителни препарати. Ренот се одгледува поради коренот, кој се вади во есен, а а може да се зачува и во текот на зимата, ако остане закопан. Доколку коренот не се извади на време, ренот може да стане инвазивно градинарско растение. Притоа, коренот кој не е изваден на време станува дрвенест и не е погоден за употреба во готвењето. Инаку, свежито корен содржи гликозид синигрин, витамин Ц, минерали итн. Со помош на дестилација, од ренот може да се добие етерично масло. Разблажениот сок од рен се употребува за миење на устата и на грлото, зашто ги смирува воспаленијата. Исто така, изренданиот корен од рен се користи надворешно како средство за дразнење на кожата, зашто ја подобрува периферната циркулација, кај ревматски болки, невралгии и смрзнатини.
Тиристор

Тиристор – тврдотелна полуспроводничка компонента со четири слоја, наизменично наредени p-тип и n-тип материјали. Функционира како бистабилен прекинувач, спроведува кога гејтот добие активирачка струја, и продолжува да спроведува сè додека напонот на колото е обратно поларизиран, или додека не се тргне (на некој друг начин). Триконтактните тиристори се дизајнирани да контролираат поголема струја од анодата до катодата, контролирајќи ја струјата со помала струја на третиот контакт, познат како „управувачка електрода“ или „гејт“. Спротивно, двоконтактниот тиристор е дизајниран да се вклучи ако потенцијалната разлика меѓу неговите контакти е доволно голема (пробоен напон).
Првите тиристори биле комерцијално воведени на пазарот во 1956 година. Бидејќи тиристорите можат да контролираат релативно високи вредности на снага и напон со мали компоненти, тие наоѓаат широка примена за контрола на електрична снага, во опсег од потенциометри за светло и контрола на брзина на електрични мотори до енергетски пренос со високонапонска еднонасочна струја. Тиристорите може да се користат во кола на прекинувачи на моќност, кола за замена на релеи, кола на инвертори, кола на осцилатори, кола на детектори на нивоа, кола на потенциометри на светло, евтини временски кола, логички кола, кола за контрола на брзината, кола за контрола на фазата итн. Во почетокот, тиристорите се базирале само на обратна струја за да се исклучат, што ја правело тешка нивната примена за еднонасочна струја. Поновите типови тиристори може да се вклучат или исклучат со контролен сигнал на управувачката електрода (гејтот). Тиристорот не е пропорционален уред како транзисторот. Со други зборови, тиристорот може само да биде вклучен или исклучен, додека транзисторот може да работи меѓу овие две состојби. Ова го прави тиристорот непогоден за аналоген засилувач, но корисен како прекинувач.
1 Структура
Тиристорот е четирислојна, триконтактна полуспроводничка компонента, при што секој слој се состои од наизменични P-тип и N-тип полуспроводни материјали, на пример P-N-P-N. Главните контакти, анода и катода, се наоѓаат на краевите на четирите слоја. Контролниот контакт, наречен управувачка електрода или гејт, е поврзан на P-тип материјалот до катодата. Функционирањето на тиристорот може да се разбере како пар биполарен транзисторбиполарни транзистори во посебен спој.
:
Тиристорите може да имаат три состојби:
# Обратно блокирачки начин – се доведува напон во насока која би бил блокиран од диода
# Нанапред блокирачки начин – се доведува напон во насока што би ја довело диодата да спроведува, но тиристорот не е активиран за спроведување
# Нанапред спроводен начин – тиристорот е активиран за спроведување и ќе остане да спроведува сè додека струјата во спроводна насока не падне под вредност на прагот позната како „струја на држење“.
1.1 Потекло на поимот
Поранешна гасна цевка наречена тиратрон обезбедувала слична електронска прекинувачка можност, при што мал контролен напон можел да прекинува голема струја. Терминот тиристор е комбинација од „тираторон“ и „транзистор“.
2 Поврзано
* Полуспроводник
* Диода
* Шоклиева диода
Добхар-чу

Добхар-чу (англиски јазик|Dobhar-chú) е суштество од ирската митологија. Го опишуваат како ''водено-куче''. Според описите, тој е половина куче, половинаа видра, но понекогаш го опишуваат како половина куче, половина риба. Наводно живее во вода и има крзно кое има заштитни својства.
Многу видувања се документирни. Во 2003 година ирскиот сликар Шон Коркоран и неговата сопруга тврделе дека го виделе Добхар-чу на Омеје островот во ирскиот округ Голвеј. Го опишале како темно суштество кое има многу гласен крик.
1 Литератури
*
Ванда Метрополитано

Стадион Метрополитано (шпански: ''Estadio Metropolitano''), исто така познат како Ванда Метрополитано за спонзорски причини, е стадион во Мадрид, Шпанија. Тоа е домашен стадион на Атлетико Мадрид од сезоната 2017-18 година. Се наоѓа во населбата Росас во областа Сан Блас-Каналехас.
Стадионот бил изграден како дел од неуспешната понуда на Мадрид за да биде домаќин на Светското атлетско првенство во 1997 година и бил отворен на 6 септември 1994 година од заедницата на Мадрид. Бил затворен во 2004 година поради кандидатурата на градот за Олимпијадата во 2016 година. Во 2013 година, го предал во сопственост на Атлетико Мадрид, кој го одиграл својот прв натпревар таму на 16 септември 2017 година. Стадионот има сместивост од 20.000 гледачи по неговото затворање и повторно бил отворен со сместивост за седење за 67.703.  Именуван е за домаќин на финалето на Лигата на шампионите во 2019 година.
УЕФА Лига на шампиони 2018/19

УЕФА Лигата на Шампионите 2018-19 е 64-тата сезона на европскиот фудбалски турнир во фудбал, организирана од УЕФА, и 27-тата сезона, откако била преименувана од Купот на европски шампионски клубови до Лигата на шампионите. .
Финалето ќе се одигра во Ванда Метрополитано во Мадрид, Шпанија. Победникот на Лигата на шампионите од 2018-2019 година ќе стекне право да играат против победникот на Уефа Лигата Европа во 2018-2019 година во УЕФА Супер Купот во 2019 година. Тие, исто така, автоматски се квалификуваат за УЕФА Лигата на Шампионите 2019-2020 година, групната фаза, и ако тие веќе се квалификувани преку нивните национални лига перформанси, седиштето ќе биде резервирано на шампионот на Австриската Бундес Лига 2018-2019 година, 11-рангирана асоцијација според влезната листа за следната сезона.
Реал Мадрид е во одбрана на шампионската титула, откако освоил три последователни титули во сезоните  2015-16, 2016-17 и 2017-18 година.
1 Групна фаза
Ждрепката за групната фаза се одржала на 30 август 2018 година на форумот Грималди во Монако. 32 екипи биле влечени во осум групи со по четри тимови во неа, со ограничување дека тимовите од иста земја не можат да се влечат едни против други.
Во секоја група, тимовите играат едни против други во кружен формат. Победниците на групата и второпласираните ја продолжуваат трката во 16 најдобри, додека третопласираните тимови влегуваат во нокаут фаза на Лигата Европа 2018/2019 година. Натпреварите се играат 18-19 септември 2-3 октомври 23-24 октомври, 6-7 ноември 27-28 ноември и 11-12 декември 2018 година.
Вкупно 15 национални асоцијации биле претставени во групната фаза. Хофенхајм, Црвена Ѕвезда европски првак од 1991 година и Јанг Бојс ќе настапат како дебитанти (иако Црвената Ѕвезда Белград настапувала во Европскиот Куп на Шампионите во Групата фаза во сезоната 1991/1992 година.
Гвајани

Гвајани (|Guyana, |Guyane, |Guayana) |Guyana's) — регион во североисточниот дел на Јужна Америка кој ги опфаќа следниве три подрачја:
* Француска Гвајана — прекуморски департман на Франција
* Гвајана (Кооперативна Република Гвајана) — суверена држава, од 1831 до 1966 г. наречена Британска Гвајана, образувана како една колонија со спојување на дотогашните колонии Бербис, Есекибо и Демерара, преземени од Холандија во 1814 г.* Суринам — суверена држава, порано Холандска Гвајана, until 1814 together with Berbice, Essequibo and Demerara.
Во поширока смисла, поимот „Гвајани“ може да ги опфати и следиве подрачја:
* Гвајана — регион во Венецуела (ги опфаќа сојузните држави Амазон, Боливар и Делта Амакуро); порано колонијална покраина Гвајана, наречена и Шпанска Гвајана
* Португалска Гвајана (или Бразилска Гвајана) — неогашно владение во северен Бразил, соодветна на денешната сојузна држава Амапа.
1 Поврзано
* Гвајански Штит
* Гвајана (појаснување)
* Гвајана Есекиба
Јован Ќирилов

Јован Ќирилов (|Јован Ћирилов), (, - , ) — српски театарски експерт, филозоф, писател, селектор на театар, поет и значаен соработник на српската култура.
1 Животопис
Ќирилов е роден во Кикинда. По завршувањето на училиштето во својот роден град, тој дипломирал филозофија на Филозофскиот факултет при Универзитетот во Белград во 1955 година. Тој бил на чело на Југословенскиот драмски театар од 1985-1999 година, а пред тоа работел како асистент на режија, помлад драматург, драматург и уметнички директор од 1956 година. Од основањето во 1967 до 2014 година, Јован беше уметнички директор и селектор на БИТЕФ фестивалот, најдолго во историјата на меѓународните театарски фестивали. Од 2001 до 2007 година, бил претседател на Националната комисија на Југославија.
Зборувал германски, англиски, француски, шпански, италијански, српски и студирал кинески.
Починал во Белград по кратка болест на 16 ноември 2014 година.
2 Творештво
Ги напишал драмите:
*„Соба за четворица“ и
*„Куќата на тишината“ (со Мирослав Беловиќ),
сценаријата за филмовите:
*„Права состојба на работите“ (филм на Владан Слијепчевиќ),
*„Штитеник“,
*„Каде по дождот“ (прикажано во Венеција, Москва и Пула),
радиодрамите:
*„Ветровити друмови“ (на германски јазик, Радио Хамбург),
*„Механички секретар“ и други.
адаптации:
*„Проклета авлија“ од Иво Андриќ, заедно со Беловиќ
*„Откритие“ од Добрица Ќосиќ,заедно со Беловиќ
Бил автор на романи, неколку збирки поезија, театролошки есеи, книги за спомени, антологија на драми. Тој превел драми од Кристофер Фрај, Бертолт Брехт, Жан Жене, Стопард, Сем Шепард, Дејвид Мамет, Марбер.
Го превел прочуениот мјузикл „Коса“ од Милош Форман.
Пишувал колумни во списанието НИН, (наречено „Збор на седмицата“, од 1986 до неговата смрт), две колумни неделно во весникот „Блиц“ (наречен „Позориштарије“ и „Со рацете во џебовите“) и театарски вести во Лудус театарски весници.
Туфахија

Туфахија — вид многу сладок десерт, колач, по потекло од Персија. На Балканскиот Полуостров дошол со турските освојувачи. Туфахија означува слатко јадење од варени јаболка во шеќер, филувани со ореви.
1 Потекло на поимот
Туфахија, множина туфахии. Потекнува од турското tṹffahiye, од арапското (تفاح (tuffàh) - јаболка).
2 Подготовка
Туфахии се подготвуваат така што се лупат јаболката, се чистат од семките и се варат во слатка вода со додаток на сок од лимон.
Филот се прави од: путер, мелени ореви или бадеми, павлака, шеќер и шлаг-пена. Таквиот колач се украсува со вишна на врвот, а може да се додава и џем од кајсии или друго овошје.
Посебно се прави филот тако што се мати путер, белка и слатка павлака. Во изматената смеса се додаваат по желба мелени ореви, мелени бадеми и мелено кафе, додека сè не се изедначи.
Со филот се полнат јаболките и се пресипуваат со шеќерен сируп (шербет) и се украсуваат со шлаг. На врвот на секоја вака прелиена јаболка се става вишна или цреша.
Туфахиите се служат ладни.
3 Поврзано
* Тулумби
* Баклава
* Шербет
* Боза
* Кадаиф
* Сутлијаш
* Урмашици
* Локум
* Алва
* Татлија
* Пекмез
* Џем
Хеморагична болест кај новороденче

Хеморагична болест кај новороденче е нарушување на коагулацијата кај новороденчиња поради недостиг на витамин К.
1 Причини
Новороденчињата релативно имаат дефициенција на витамин К. Тие имаат мали резерви на витамин К при раѓањето, витаминот К слабо ја поминува плацентата, нивоата на витамин К во мајчиното млеко се ниски и цревната флора е нецелосно развиена кај новороденчињата (витаминот К нормално се создава од цревните бактерии).
Црвенокапчест клукајдрвец

Црвенокапчест клукајдрвец — птица од семејството на клукајдрвците (''Picidae'') која живее на просторот од југозападна Костарика, па јужно во Колумбија, Венецуела, Гвајаните и Тобаго.
Птицата живее во шуми и кории. Се гнездиди во шуплини на дрва или големи кактуси. Женката несе по две јајца кои ги квачат двајцата родители и се испилуваат по 31–33 дена.
Возрасните единки се долги 20,5 см и тежат по 48 грама. На грбот и крилата имаат црно-бели риги, а задникот е бел. Опашката е црна со неколку бели пруги, а долната страна е бледокафеава.
Мажјакот има црвено „капче“ на темето и црвен тил. Кај женката истото „капчето“ е бледо кафеаво, а тилот е поблед. Младите единки имаат побледи бои, особено во црвените делови на главата и вратот.
Црвенокапчестиот клукајдрвец се храни со инсекти, но напати бере овошки и се храни со нектар.
Огласувањето кај двата пола е ѕвечкав звук ''крррррл''.
Амрита Притам

Амрита Притам ( - ) — индиска писателка и поетеса, која пишувала на пенџапски и хинди. Таа се смета за прва истакната жена од Пенџаби, романописец и есеист и водечки поет од 20 век на панџапскиот јазик, кој е подеднакво сакан од двете страни на индиско-пакистанската граница. Со кариера која опфаќа повеќе од шест децении, таа произведе повеќе од 100 книги поезија, белетристика, биографии, есеи, колекција народни песни од Панџаб и автобиографија кои беа преведени на неколку индиски и странски јазици.
Таа најмногу се памети по нејзината потресна песна, „Ајџ ахахаан Варис Шах ну“ (Денес се повикувам на Варис Шах, или „Ода на Варис Шах“), елегација на поезијата на Пенџаби од 18 век, израз на нејзината болка поради масакрите за време на поделбата на Индија. Како романописец, нејзината најзабележана работа била „Пинџар“ (Кафез) (1950), во која таа го создала својот незаборавен лик, Пуро, олицетворение на насилството врз жените, губење на човештвото и крајно предавање на егзистенцијалната судбина; романот бил направен во наградуван филм, Пинџар во 2003 година.
Кога поранешната британска Индија била поделена во независните држави Индија и Пакистан во 1947 година, таа се преселила од Лахоре во Индија, иако останала подеднакво популарна во Пакистан во текот на нејзиниот живот, во споредба со нејзините современици како Мохан Синг и Шив Кумар Баталви.
Леонардо Спинацола

Леонардо Спинацола (|Leonardo Spinazzola; р. 25 март 1993 во Фолињо) — италијански фудбалер, играч од одбраната на Наполи и на италијанската репрезентација.
1 Технички одлики
Лев бек, кој исто така може да биде користен по десната страна, се одликува со големи физички и атлетски квалитети, отпорен на притисок и одличен во промената на темпото. Меѓу неговите најдобри квалитети се ''дриблингот'', особено лажњакот, правејќи двојни чекори напред што му овозможува лесно да го надтрча противникот: оваа способност го прави многу ефикасен во двобоите еден на еден и во натпреварите со брзо темпо на игра.
Исто така, тој се одликува со голема брзина. Во ситуација кога ја има топката во својте нозе, најчесто одбегнува да навлегува кон средината на теренот и се движи напред по својата страна од каде што потоа испраќа дијагонално додавање кон напаѓачите или играчот од средниот ред од спротивната страна на теренот; неговиот стил на игра се одликува со први допири и брзина, чести излети на противничката половина и напаѓање во длабочина. Наспроти тоа, меѓу неговите слабости во играта се воздушните двобои и сопирање на противникот. Според стилот на игра тој е споредуван со Џанлука Ѕамброта, играч за кој Спинацола изјавил дека го вдахновува.
2 Титули
2.1 Клупски
2.1.1 Јувентус
*Турнир Вијареџо : 1
: 2012
* Серија А : 1
: 2018-2019
* Суперкуп на Италија : 1
: 2018
2.1.2 Наполи
* Серија А : 1
: 2024-2025
2.2 Репрезентација
* Европско првенство : 1
: 2020
Црква „Св. Никола“ - Степанци

Свети Никола — главна селска црква во селото Степанци, Македонија.
1 Местоположба
Црквата се наоѓа веднаш на самиот влез во селото Степанци, а околу нејзе се наоѓаат и селските гробишта.
2 Историја
Црквата била изградена во втората половина на век.
Покривот на црквата се срушил, но по иницијатива на мештаните еден од црквата е саниран и обновен. Обновата била помогната од семејството Цветковски од градот Велес во 2013 година.
3 Галерија
4 Поврзано
* Велешко архијерејско намесништво
* Изворска парохија
* Степанци
Шоклиева диода

Шоклиева диода (наречена според физичарот Вилијам Шокли) – четирислојна полуспроводничка диода, која била една од првите пронајдени полуспроводнички компоненти. Таа била „pnpn“ диода. Таа е еквивалентна со тиристор со дисконектиран гејт.
Шоклиевите диоди биле произведувани и маркетирани од Шокли семикондактор лаборатори во доцните 1950-ти години.
1 Употреба
Вообичаени апликации:
* прекинувачи за исправувачки елементи
* пилест осцилатор
Ниш апликации:
* аудио засилувачи
2 Типични вредности
Опис, Опсег, Типично
Функционирање нанапред
Напон на префрлање V<sub>s</sub>, 10V до 250V, 50V +/- 4V
Напон на држење V<sub>h</sub>, 0,5V to 2V, 0,8V
Струја на префрлање I<sub>s</sub>, од неколку µA до неколку mA, 120µA
Струја на држење I<sub>H</sub>, 1 до 50mA, 14 до 45mA
Обратно функционирање
Реверзна струја I<sub>R</sub>, 15µA
Реверзен пробоен напон V<sub>rb</sub>, 10V до 250V, 60V
3 Динистор
Шоклиеви диоди за мали сигнали повеќе не се произведуваат, но еднонасочните тиристорски пробојни диоди, познати како динистори, се функционално еквиваленти уреди. Рана публикација за динисторите била објавена во 1958 година.
Во 1988 година бил произведен првиот динистор кој користел силициум карбид.
Динисторите може да се користат како прекинувачи во микро и наносекундни импулсни генератори на снага.
4 Поврзано
*Диода
*Тунелски ефект
*Инверзна диода
*Зенерова диода
*Ганова диода
*Тунелска диода
*Лео Есаки
5 Наводи
* Michael Riordan and Lillian Hoddeson; ''Crystal Fire: The Invention of the Transistor and the Birth of the Information Age''. New York: Norton (1997) pbk.
Црцорци

Црцорци — семејство инсекти од редот на полутврдокрилците (''Hemiptera'') со преку 3.000 видови ширум светот.
Семејството ги опфаќа следниве потсемејства и племиња:
потсемејство Cicadettinae Buckton, 1890
* племе Aragualnini Sanborn, 2018
* племе Carinetini Distant, 1905
* племе Chlorocystini Distant, 1905
* племе Cicadatrini Distant, 1905
* племе Cicadettini Buckton, 1890
* племе Hemidictyini Distant, 1905
* племе Katoini Moulds & Marshall, 2018
* племе Lamotialnini Boulard, 1976
* племе Nelcyndanini Moulds & Marshall, 2018
* племе Pagiphorini Moulds & Marshall, 2018
* племе Parnisini Distant, 1905
* племе Pictilini Moulds & Hill, 2018
* племе Prasiini Matsumura, 1917
* племе Taphurini Distant, 1905
потсемејство Cicadinae Latreille, 1802
* племе Arenopsaltriini Moulds, 2018
* племе Burbungini Moulds, 2005
* племе Cicadini Latreille, 1802
* племе Cicadmalleuini Boulard & Puissant, 2013
* племе Cosmopsaltriini Kato, 1932
* племе Cryptotympanini Handlirsch, 1925
* племе Cyclochilini Distant, 1904
* племе Distantadini Orian, 1963
* племе Dundubiini Distant, 1905
* племе Durangonini Moulds & Marshall, 2018
* племе Fidicinini Distant, 1905
* племе Gaeanini Distant, 1905
* племе Jassopsaltriini Moulds, 2005
* племе Lahugadini Distant, 1905
* племе Leptopsaltriini Moulton, 1923
* племе Macrotristriini Moulds, 2018
* племе Oncotympanini Ishihara, 1961
* племе Orapini Boulard, 1985
* племе Platypleurini Schmidt, 1918
* племе Plautillini Distant, 1905
* племе Polyneurini Amyot & Audinet-Serville, 1843
* племе Psaltodini Moulds, 2018
* племе Psithyristriini Distant, 1905
* племе Sinosenini Boulard, 1975
* племе Sonatini Lee, 2010
* племе Talcopsaltriini Moulds, 2008
* племе Tamasini Moulds, 2005
* племе Thophini Distant, 1904
* племе Tosenini Amyot & Audinet-Serville, 1843
* племе Zammarini Distant, 1905
потсемејство Tettigomyiinae Distant, 1905
* племе Lacetasini Moulds & Marshall, 2018
* племе Malagasiini Moulds & Marshall, 2018
* племе Tettigomyiini Distant, 1905
* племе Ydiellini Boulard, 1973
потсемејство Tibicininae Distant, 1905
* племе Chilecicadini Sanborn, 2014
* племе Platypediini Kato, 1932
* племе Selymbriini Moulds & Marshall, 2018
* племе Tettigadini Distant, 1905
* племе Tibicinini Distant, 1905
1 Поврзано
* Жеже-пече
Петерхоф

Петерхоф (|Петерго́ф, од |Peterhof, „''Петров двор''“), 1944-1997 г. Петродворец — град во Петродворечкиот реон, под надлежност на федералниот град Санкт Петербург, сместен на јужниот брег на Финскиот Залив. Населението брои
Во градот е сместен еден од двата кампуса на Санктпетербуршкиот државен универзитет, како и погоните на Петродворечкиот часовнички завод — водечкиот производител на часовници во земјата. Најзначајна знаменитост на градот е истоимениот дворец „Петерхоф“ со своите градини, изградени од архитектот Бартоломео Растрели (1700-1771) по наредба на царот Петар Велики и го носат прекарот „Рускиот Версај“. Овој збир од дворски градби, заедно со градскиот центар на Санкт Петербург е прогласен за светско наследство на УНЕСКО.
1 Дворци, фонтани и градини
Дворецот Петерхоф е изграден на 16-метарска спила, стотина метри од морскиот брег. Помеѓу карпестите воздишенија и брегот е сместена Долната градина (''Нижни сад''), која е распослана на површина од и зафаќа најголем дел од дворскиот комплекс, протегајќи се од исток кон запад во должина од 200 м. Тука се поставени највеќето фонтани, како и неколку помали дворци и помошни објекти. Источно од Долната градина е сместен паркот „Александрија“ украсен со неоготски градби од XIX век како Готската кепела, дело на прочуениот германски архитект Карл Фридрих Шинкел (1781-1841).
Над карпите, кај средината на Долната градина се протега Големиот дворец. Јужно од него е релативно малата Горна градина (''Верхни сад''). По падината на спилата под дворецот е изградена Големата каскада — главната атракција на целиот комлекс. Под неа почнува Морскиот Канал, кој се вбројува меѓу најкрупните хидротехнички зафати на барокниот период, и ја дели Долната градина на две полоовини.
2 Петродворечки часовнички завод
Во Петерхоф се наоѓа најстарата фабрика во Русија, основана во 1721 г. од Петар Велики, најпрвин како леарско-каменорезачки завод за изградба на дворецот Петерхоф, но и други дворци во Санкт Петербург. Во 1920-тите отпочнало производството на делови за часовници, а по Втората светска војна заводот почнал со производство на целосни часовници со марка „Победа“, во 1961 г. преименувана во „Ракета“. Во 1985 г. заводот имал дури 7.500 вработени, произвесдувајќи 5 милиони рачни часовници годишно. Денес останува последната часовничка фабрика во Русија со целосно самостојна изработка на механизми, иако обемот на производство е значително помал.
3 Сообраќај
Градот го опслужуваат три железнички станици: Нов Петерхоф, Стар Петерхоф и Универзитет. До дворците се стигнува и со хидроглисери кои поаѓаат кај Зимскиот дворец во Санкт Петербург, но лесно се достапни и преку автопат. Меѓу Санкт Петербург и Петерхоф редовно сообраќаат јавни превозни средства и поединечни такси-возила.
Горната градина е пристапна бесплатно, а влезот во Долната градина се наплаќа. Дворците и гротото можат да се посетат само со водич.
4 Збратимени градови
* Бад Хомбург, Германија
* Ле Блан Менил, Франција
* Сопот, Полска
Фипронил

Фипронилот е инсектицид со широк спектор од класата на фенилпиразоли.
Поради неговата ефикасност против голем број на штетници, фипронилот се користи како активна состојка во производи за сузбивање на болви кај домашни миленици како и кај пченкарни насади, терени за голф, тревници.
1 Историја
Фипронилот бил откриен и развиен во ''Rhône-Poulenc'' помеѓу 1985 и 1987, и ставен на пазарот во 1993 година.
Црква „Св. Архангел Михаил“ - Теово

Свети Архангел Михаил — главна и единствена манастирска црква на Теовскиот манастир во велешкото село Теово, Општина Чашка.
1 Местоположба
Се наоѓа над самото село, во непосредна близина на новото железничко стојалиште во селото.
2 Историја
Црквата започнала да се гради на 18 мај 1994 година, кога бил поставен камен-темелникот од тогашниот митрополит Повардарски г. Михаил. Црквата била завршена четири години подоцна и била осветена на 17 мај 1998 година од митрополитите Тимотеј, Кирил, Петар и Стефан.
3 Архитектура
3.1 Фрескоживопис
Зографисана е од Драган Ристиќ, Лазар Лекиќ и Светозар Богдановски од Велес.
3.2 Икони и иконостас
Црквата поседува мал дрвен иконостас.
4 Галерија
5 Поврзано
* Велешко архијерејско намесништво
* Богомилска парохија
* Теово
Амстердам Слотердајк

''Амстердам Слотердајк '' е главна железничка раскрсница која се наоѓа западно од централната железничка станица Амстердам Централ. Таа е на железничко-железничкиот премин со дополнителен премин линија (Хембоух). Се наоѓа на железничката линија од Амстердам Централ до Харлем и последната станица пред раскрсницата каде што линијата Амстердам Централ-Зандам се разграничува од неа и на преминувањето на западната граница на железничката линија Амстердам-Схипхол помеѓу Схипхол и Амстердам Централ. Хембовиот премин ги поврзува линиите за премин, обезбедувајќи директна врска помеѓу Схипхол и Зандам. Постојат платформи на двете премин линии и на Хембоух; за вториот има посебен влез на друга страна од плоштадот станица.
Исто така постои и метро линија.
Климо Серафимов Цветановски

Климо Серафимов Цветаноски — македонски револуционер, деец на Македонската револуционерна организација.
1 Животопис
Климо Серафимов Цветаноски е роден во Ташмаруништа во 1885 година. Неговите родители го испратиле на печалба во 1900 година, во Крајова во Романија. Таму работел две години како чирак. Родителите му пишувале писма во кои му раскажувале за суровоста и злото на Османлиите. Тој не можел да издржи и се вратил во Македонија. Се приклучил кон МРО
Учествувал во Илинденското востание. Климо Цветановски бил дел од четата на војводата Панделе Спасески.
После задушувањето на востанието, Климо отишол да работи во Крајова како ѕидарски работник. Во време на Балканските војни учествува прво како српски, а потоа како бугарски војник. Во Првата светска војна бил мобилизиран во Белград. Во периодот меѓу Двете светски војни работел во Србија, Бугарија и Романија. Во текот на НОВ, активно го помага Ослободителното движење. Климо Серафимов Цветаноски бил носител на Илинденска споменица 1903, број 315, доделена од Президиумот на Народното собрание на НР Македонија на ден 23 август 1951 година. Починал во 1976 година.
Кенигслутер

Кенигслутер (службено наречен Кенигслутер на Елм; |Königslutter am Elm) — град со околу 16.000 жители во округот Хелмштет, во сојузната покраина Долна Саксонија, Германија.
1 Географија
Градот се наоѓа во средишниот дел на Природниот парк Елм-Лапвалд и на североистоќната страна на пошумениот врв Елм. Блиски големи градови се Брауншвајг на околу 23 километри западно и Волфсбург на околу 20 километрисеверно; окружниот град Хелмштет се наоѓа на околу 15 километри источно од Кенигслутер. Низ Кенигслутер поминува познатиот пат на фахверкот.
1.1 Соседни општини
Следниве градови и општини граничат со Кенигслутер (од север надесно):
* Волфсбург
* Грос Твилпштет
* Ренау
* Зиплингенбург
* Зиплинген
* Ребке
* Шепенштет
* Евесен
* Еркероде
* Кремлинген
* Лере.
1.2 Градски единици
Кон Кенигслутер на Елм припаѓа и населбата Лангелебен на Елм.
1.3 Припојувања
До нивното припојување во 1924 година, селата Оберлутер и Штифт Лутер (Кајзердом) претставувале посебни општини.
Големо проширување градот доживеал при административната реформа во Долна Саксонија од 1 март 1974 година, кога се припоиле општините Бајенроде (од Гифхорн), Бојмшторф, Борнум на Елм, Гленторф, Грос Штајнум, Клајн Штајмке (од округот Гифхорн), Лауинген, Лелм, Оксендорф, Роде (обете од округот Гифхорн), Ризеберг, Ротенкамп, Роторф, Шепау, Шикелсхајм, Зунштет и Ури (од округот Гифхорн).
2 Историја
Село наречено „Лутере“ (''Lûtere'') во Војводството Саксонија било првпат споменато во декрет од 1135 година, кога царот Лотар III основал бенедиктански манастир посветен на Светите Петар и Павле. Црквата претставува голема романескна базилика, каде се закопани тој и неговата сопруга Рихенза Нортхајмска, како и неговиот зет, велфскиот војвода Хајнрих Гордиот. Местото било именувано по блискиот карстен извор на потокот Лутер (од средногорногерманскиот јазик: ''lauter'', „чист“).
Воден замок бил изграден околу 1200 година и во 1318 година била забележана околна населба како пазарен град. Околу 1400 година, војводите на Брауншвајг ѝ доделиле на населбата градски права. Од век натаму, местото било наречено Конигеслутере (''Konnigesluttere''), во чест на царот Лотар III.
Сместен на трговскиот пат од Брауншвајг до Магдебург (денешниот автопат 1), производството на пиво и ископување на варовник биле главните индустрии во раното ново време, додека манастирот се развил како свето одредиште. До 1924 година, манастирот и блиската населба Оберлутер (''Oberlutter'') биле споени како град. Манастирската црква е позната по своите скулптури и гробот на царот.
3 Меѓународни односи
3.1 Збратимени градови
Кенигслутер е збратимен со следниве градови:
* Гомерн, Германија (од 1990 г.)
* Таунтон, Обединето Кралство (од 1992 г.)
* Опаленица, Полска (од 1998 г.)
4 Познати луѓе
* Вернер Шрадер (1895–1944) — учител, офицер и учесник во отпорот против нацистите
* Самуел Ханеман (1755–1843) — лекар и пионер на хомеопатијата, кој живеел во Кенигслутер од 1796 до 1799
* Тило Мач (1900–1983) — уметник
Јонас Кох

Јонас Кох (|Jonas Koch; р. во ) — германски професионален друмски велосипедист, кој вози за UCI World Tour екипата .
1 Достигнувања
;2015
: Тур де л’Авенир
::1. Бодовен пласман
::1. Етапа 1
: 5. Копа деи Лаги-Трофео Алмар
;2016
: 4. Краен пласман Трка на Фјордовите
;2017
: 9. Трофео Плаја де Палма
;2018
: 8. Краен пласман Трка околу Норвешка
: 9. Класик Лондон-Сари
: 10. Класик Хандзаме
: 10. Бриселски велосипедски класик
: 10. Копа Берноки
Никола Љушев

Никола Љушев - македонски менаџер.
1 Животопис
Никола Љушев дипломирал на Електротехничкиот факултет во Скопје, во областа на електрониката и телекомуникациите, а своето образование го надополнил и на неколку меѓународни школи и универзитети, како: „Harvard Business School“, „INSEAD“, Универзитетот во Чикаго, итн.
2 Кариера
Од 2007 до 2015 година, Љушев бил главен извршен директор на „Вип“, а потоа, во текот на 2015-2016 и главен извршен директор на „Оне.Вип“. Потоа бил поставен за главен извршен директор на „Црногорски Телеком“, а во јули 2018 година бил назначен за главен извршен директор на „Македонски Телеком“, при што истовремено продолжил да ја извршува и функцијата главен извршен директор на „Црногорски Телеком“. Во 2010 и во 2011 година, лондонското списание „Global Telecom Business“ го избрало Љушев за еден од четириесетте најдобри извршни директори, помлади од 40 години, во светскиот телекомуникациски сектор.
Либрација

Либрација (од |lībrātiō - „нишање“) — привидното колебливо движење на едно тело во орбита во однос на некое друго. Познати примери за либрација е колебањето на Месечината во однос на Земјата или она на тројанските астероиди во однос на планетите. Месечевата либрација е различна од малите промени во нејзината привидна величина гледана од Земјата. Иако појавата изгледа како нишање, истата е предизвикана од физичка промена во оддалеченоста на Месечината поради нејзината елиптичноста на нејзината орбита околу Земјата. Месечевата либрација настанува со следниве три појави.
1 Месечева либрација
Само една Месечева полутопка е свртена кон Земјата, што се должи на усогласеноста на вртењето. Затоа, обратната страна на Месечината сликана за првпат дури во 1959 г. со советската сонда „Луна 3“. Меѓутоа, треба да се напомене дека со време се прикажува повеќе од половина (59 %) од Месечината, должејќи се на либрацијата.
Либрацијата се изразува како бавно клатење гледано од Земјата, давајќи малку поразлични погледи на површината во различни времиња.
Ова се трите вида на Месечева либрација:
* Либрација по должина произлегува од занесувањето на Месечевата орбита околу Земјата; вртењето на Месечината понекогаш предничи, а понекогаш назадува во орбиталната положба. Либрацијата по должина првпат ја открил Јан Хавелиј во 1648 г.* Либрација по ширина произлегува од малиот наклон (околу 6,7°) помеѓу Месечевата оска на вртење и нормалата кон рамнината на нејзината орбита околу Земјата. Оваа појава слична на смената на годишните времиња со вртењето на Земјата околу Сонцето. Според некои, либрацијата по ширина прв ја забележал Галилео Галилеј во 1632 г., иако оваа чест веројатно ја имаат англиските астрономи Томас Хериот или Вилијам Гилберт.* Дневна либрација е мало дневно колебање предизвикано од Земјиното вртење кое го префрла набљудувачот од едната до другата страна на линијата помеѓу средиштата на Земјата и Месечината; со ова набљудувачот наизменично добива глетка од едната и другата страна на Месечината бидејќи набљудува од површината на Земјата, а не од нејзиното средиште.
2 Либрација на тројанците
Во 1772 г. Жозеф Луј Лагранж направил анализи со кои утврил дека малите тела можат стабилно да делат иста орбита со една планета ако се држат блиску до Лагранжовите точки, кои се 60° пред или зад планетата во нејзината орбита. Ваквите „тројански астероиди“ се најдени во иста орбита со Земјата, Јупитер, Марс и Нептун. Оние врзани со Земјата тешко се гледаат во видливиост спектар, бидејќи имаат такви либрации кои би биле видливи само на дневното небо. Меѓутоа, во 2010 г. по инфрацрвен пат е забележано дека астероидот е тројански придружник на Земјата; либрира околу водечката Лагражнова точка во стабилна орбита.
3 Поврзано
* Месечева орбита
* Еклиптички координатен систем
4 Наводи
**
Алеутски Острови

Алеутски острови (|Aleutian Islands, |Алеутские острова), или скратено ''Алеути'' – архипелаг со околу 150 острови во Беринговото Море, кои се од вулканско потекло. Се наоѓаат на северозападниот брег на Северна Америка меѓу Алјаска и Камчатка. Островите им припаѓаат на САД и Русија. Површината на Алеутските Острови е околу 17.766 км<sup>2</sup>, и на нив живеат околу 15.000 жители. Развиен е ловот и риболовот. Тука се наоѓа голема воздухопловна и војна поморска база. Највисока точка е вулканот Шишалдин (2.857 м).
1 Клима
Климата на Алеутските Острови е субполарна, со океанско влијание. Просечните температури се -1 °C во јануари и 9 °C во јули.
Џузепе Парини

Џузепе Парини (италијански: ''Giuseppe Parini'', 1729 - 1799) бил италијански поет.
1 Животопис
Парини е роден во малото место Бозизио.
2 Творештво
Во 18 век, Парини бил познат сатиричен поет во Италија. Неговото најважно дело е „Ден“ во кое ги исмејува обичаите и навиките на повисоките општествени слоеви во неговото време.
3 Значење и влијание
Во своето дело „Парини или за славата“, италијанскиот поет Џакомо Леопарди го оценува Парини како еден од ретките Италијанци кои совршеноста на пишувањето ја споиле со длабочината на мислата, со широките познавања и со употребата на философијата. Исто така, според Леопарди, Парини бил човек со единствена чистота на карактерот, милост кон несреќните и љубов кон татковината, искреност кон пријателите, како и со благородност и цврстина на душата во однос на спротивностите на природата и судбината.
Марк Кристијан

Марк Питер Кристијан (|Mark Peter Christian; р. ) — мански професионален велодромски и друмски велосипедист, кој вози за професионалната континентална екипа .
Бил дел од олимписката развојна програма на Велика Британија. Во 2010 година го освоил брозениот медал во дисциплината 40 километри скреч на Комонвелтските игри 2010. Тој е брат на велосипедистката Ана Кристијан.
1 Кариера
Во 2007 година, Кристијан потпишал со олимписката развојна програма на Велика Британија. Во 2008 година ја освоил јуниорската Трка околу Германија и освоил бројни медали на Европското велодромско првенство.
Во февруари 2009 година, Кристијан бил избран во составот на Велика Британија за Светскиот куп во Копенхаген. Подоцна во месецот го освоил државното првенствот во медисон во Манчестер, заедно со сонародникот Питер Кеноџ. Во јули го освоил среброто во дисциплината екипна потера под 23 години и бронзата во дисциплината бодовна трка под 23 години на Европското велодромско првенство во Белорусија.
Во 2010 година, Кристијан бил потврден како дел од составот на Островот Ман за Комонвелтските игри 2010. На 6 октомври завршил трет во финалето на бодовната трка од 40 километри во Делхи и го освоил бронзениот медал. Исто така стигнал до финалето во скреч на Игрите, каде завршил како шести.
Кристијан ја започнал 2011 година на Светскиот велодромски куп во Пекинг. Го освоил бронзениот медал како дел од екипата во екипна потера.
Во ноември 2011 година, Кристијан потпишал за професионалната екипа .
Кристијан го освоил државното првенство во медисон по третпат во јануари 2012 година, овој пат со Сајмон Јејтс.
Се приклучил на за сезоната 2013. Во 2015 година, Кристијан се префрлил во новата екипа составена од Бредли Вигинс со цел да ги подготви британските возачи за екипната потера на Летните олимписки игри 2016. Кристијан се приклучил на екипата во својата прва сезона во 2017 година.
Бил вклучен во почетниот состав за Вуелта а Еспања 2017.
2 Достигнувања
;2008
: Национални јуниорски велодромски првенства
::1. Поединечна потера
::1. Бодовна трка
: Трка околу Велс за јуниори
::1. Бодовен пласман
::1. Планински пласман
;2009
: Национални велодромски првенства
::1. Медисон (со Питер Кенох)
::3. Скреч
;2010
: Национални велодромски првенства
::1. Медисон (со Лук Роу)
::3. Бодовна трка
: 7. Краен пласман ЗЛМ Тур
: 8. Краен пласман Тур де Берлин
;2011
: 3. Национално велодромско првенство - бодовна трка
;2012
: 1. Национално велодромско првенство - медисон (со Сајмон Јејтс)
;2014
: 1. Светски велодромски куп - медисон со Овен Дул)
: 2. Национално велодромско првенство - бодовна трка
: 2. Трофеј Бомон
;2016
: 5. Краен пласман Тур Алзас
: 6. Краен пласман Околу Словачка
;2017
: 7. Краен пласман Тур де Јоркшир
;2018
: 1. Планински пласман Тур де Свис
;2019
: 3. Краен пласман Тур Резервоар
2.1 Распоред на резултатите на големите трки
Голема трка, 2017, 2018, 2019, 2020, 2021
Џиро, —, —, —, —, 76
Тур, —, —, —, —, —
Вуелта, 138, —, —, —, —
СО = се откажал; — = не учествувал
Жито Лукс

Жито Лукс АД Скопје е компанија која произведува леб и брашно. Била основана во 1946 година, кога било формирано претпријатието Гранап. Има 1608 вработени и дистрибутира низ македонскиот, српскиот и косовскиот пазар.
Fortnite

''Fortnite''''(''се чита'':''''Фортнајт)'' — онлајн видеоигра создаденa во 2017 г., развиенa од страна на Epic Games, и објавена како различни софтверски пакети кои имаат различни начини на игра, кои, инаку, ги делат истите општи игра и игра моторот. Модовите на играта  вклучуваат ''Fortnite: да го Спаси Светот'', соработка стрелец-опстанок игра до четири играчи да се борат надвор зомби-како лушпи и да ги брани објектите со утврдувања, може да се изгради, и ''Fortnite Battle Royale'', слободна-за-игра битка royale игра каде до 100 играчи се борат во повеќе-помали простори. Последниот преживеан е победник. Двата начини на игра беа објавени во 2017 како ран пристап звања; ''Спаси Светот'' е достапна само за Microsoft Windows, macOS, PlayStation 4 и Xbox One, додека ''Battle Royale'' е пуштен на платформите на, Nintendo Switch, и iOS и Android уреди.
1 Начин на игра (2)
*''Fortnite: да го Спаси Светот'' е дизајниран како играч-против-игра средина, со четири играчи со соработка кон заедничка цел на разни мисии. Играта е поставена по среќа бура се појавува низ Земјата, предизвикувајќи 98% од населението да исчезне, и на преживеани да биде нападнат од страна на зомби-како "лушпи". Играчите ја преземат улогата на команданти на основа на засолништа, собирање на средства, спасување на преживеаните, и ја бранат опремата која им помага или ги притиска назад во бурата.. Од мисиите, играчите се доделуваат голем број на во-игра предмети, кои вклучуваат херој ликови, оружје и стапица шеми, и преживеаните, сите кои можат да се израмнат со преку стекнатите  искуства за да ги подобрат своите атрибути.
*''Fortnite Battle Royale'' е игра-против-играч battle royale игра за да се соберат до 100 играчи, се игра Solo (сам), Duo (Двајца) Squads (Четворица). Играчите паѓаат од "Битка Автобус" што поминува низ мапата на играта без никакво оружје. Кога тие ќе слетаат, тие мора да бараат оружје, предмети, и ресурси, избегнувајќи да бидат убиени додека ги напаѓа некој од другите играчи. Во текот на рундата , безбедносната површина на мапата се намалува со големина поради влезната бура ; играчите надвор од таа безбедна област претрпуваат штета и може да биде убиен. Оваа сила останатите играчи во потесен простор, и го поттикнува на средби со играчите. Последниот играч или тим кој останал жив е победник.
2 Наводи
*